open-index/open-wikipedia-markdown huggingface dataset:
Tappert

**Tappert**, også kalt **tabard** og annet, er en type historiske overkjortler og kapper uten ermer. Betegnelsen brukes særlig om riddernes enkle overkapper som ble båret over rustninger og harnisk. I middelalderen ble tabard brukt som heroldkappe, embetsdrakt for heroldene, og var dekorert på forside og bakside med farger (tinkturer) og figurer fra våpenskjold. Senere utviklet heroldsdraktene seg til seremonielle ordenskapper som ble brukt av herolder innenfor ridderordener fra senmiddelalderen og opp til vår tid. 

## Navn
Det norske og danske ordet *tappert* er lånt fra tysk *Tappert* som kommer fra det franske *tabard* eller *tabar* som igjen stammer fra det middelalderlatinske *tabardum*. Også på engelsk kalles plagget *tabard*. På svensk og andre språk kan tappert også skrives *tabert* og liknende.

Ermeløs våpenkjortel har også blitt kalt *tabaro*, *tabarro*, *Glockenrock* og *Mantelrock*. Synonymer er blant annet surcote, våpenskjorte, våpenkappe og heroldkappe.

Tappert har også blitt omtalt som *supervest*.

## Historikk
Tappert betegner vanligvis en kort, vid kappe som er åpen i sidene, det vil si består av et løsthengende for- og bakstykke, og har kappeformede eller ingen ermer. Plagget har utviklet seg gjennom ulike varianter.

## Se også

* Surcot, løs overkjortel i middelaldermoten
* Scapular (skapulier,  scapularium), sid skulderkappe over munke- og nonnedrakter
* Houppelande, sid kjortel i burgundisk mote 1370-1450
* Kjortel, kjoleliknende ytterplagg med vide ermer
* Schaube, knelang pelsjakke i renessansemoten 1490-1550
* Poncho, ermeløs kappe i form av firkantet teppe emd hull til hodet
* Kittel, forkle
* Embetskappe
* Messehagel («prestesmekke»)

## Referanser


## Eksterne lenker
*
Cap de la Découverte

**Cap de la Découverte** (også **Cape Discovery** på engelsk) er et punkt som markerer den nordvestre ytterpunktet av Îles Curzon utenfor Adélie Land i Antarktis. Det ble oppdaget 21. januar 1840 av en fransk ekspedisjon under ledelse av kaptein Jules Dumont d'Urville, som navnga oppdagelsen Cap de la Découverte («oppdagelsesodden»). Det var det første isfrie stedet ekspedisjonen observerte på det antarktiske kontinentet.

## Kilder
*
Udinere

**Udinerne**, eller **udi**, er en folkegruppe i Kaukasus. De taler språket udinsk.

Udinerne bor hovedsakelig i Aserbajdsjan, i landsbyen Nij i regionen Qabala, Oguz, og i Baku. Flere av dem bor også i Russland, Georgia, Armenia, Kasakhstan, Turkmenistan og Ukraina.
Phaedyma

***Phaedyma*** er en artsrik slekt av sommerfugler som tilhører gruppen Limenitidinae i den store familien flikvinger (Nymphalidae). De er gode flygere og seiler gjerne på stive vinger. De fleste av artene er tropiske, de er utbredt i Sørøst-Asia.

## Utseende
Middelsstore, bredvingede sommerfugler. Oversiden er mørk med hvite striper, undersiden har lignende mønster, men grunnfargen er brunlig.
De ligner sterkt på *[[Neptis]]*-artene, men er jevntover litt større enn disse.

## Levevis
Larvene lever på busker og trær fra en rekke ulike plantefamilier.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Neptini Newman, 1870 – minst 250 arter
**************** Slekten *Phaedyma* Felder, 1861
***************** *[[Phaedyma amphion]]* (Linnaeus, 1758)
***************** *[[Phaedyma ampliata]]* (Butler, 1882)
***************** *[[Phaedyma aspasia]]* (Leech, 1890)
***************** *[[Phaedyma chinga]]* Eliot, 1969
***************** *[[Phaedyma columella]]* (Cramer, 1780)
***************** *[[Phaedyma daria]]* Felder & Felder, 1867
***************** *[[Phaedyma eblis]]* (Butler, 1882)
***************** *[[Phaedyma fissizonata]]* (Butler, 1882)
***************** *[[Phaedyma heliopolis]]* Felder & Felder, 1867
***************** *[[Phaedyma mimetica]]* (Grose-Smith, 1895)
***************** *[[Phaedyma shepherdi]]* (Moore, 1858)

## Kilder

* Wahlberg, N. og Brower, A.V.Z. (2006) *Phaedyma* på Tree of life http://tolweb.org/Phaedyma/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 6.1. 2012
Ṭūlūnidene

**Ṭūlūnidene** (arabisk: ; *Ṭūlūniyūn*) var det første uavhengige dynastiet i det islamske Egypt etter at det frigjorde seg fra abbasid-kalifenes sentralkontroll. Ṭūlūnidene hersker over Egypt og andre deler av Midtøsten fra 868 til 905. I det åttende århundre førte indre strid i Abbasidkalifatet til at kontrollen over rikets ikkesentrale deler ble stadig svakere. I 868 etablerte den tyrkiske offiseren Aḥmad ibn Ṭūlūn seg som Egypts uavhengige guvernør. Siden oppnådde han nominelt selvstyre under abbasidenes sentralmakt. Under Aḥmad ibn Ṭūlūns styre, som kom til å vare fram til 884, og under hans etterfølgere, ble ṭūlūnidriket utvidet slik at det også omfattet Syria og Palestina. Aḥmad ble etterfulgt av sin sønn Ḫmuārawayh, hvis militære og diplomatiske bedrifter gjorde ham til en viktig maktfaktor i Midtøsten. Abbasidene anerkjente igjen ṭūlūnidene som legitime herskere og deres status som kalifatets vasaller. Etter Ḫmuārawayhs død var emirene udugelige herskere, noe som førte til at deres tyrkiske og svarte slavesoldater kom til å styre staten. I 905 var ṭūlūnidene ute av stand til å motstå en abbasidinvasjon, noe som førte til at abbasidene gjenopprettet kalifatstyre i Syria og Egypt.

Ṭūlūnid-perioden ble kjennetegnet av økonomiske og administrative reformer ved siden av de kulturelle. Aḥmad ibn Ṭūlūn reformerte skattesystemet og allierte seg med handelsmennene, og han opprettet også en ṭūlūnidhær. Hovedstaden ble flyttet fra Fustat til al-Qatta'i, hvor den berømte Ibn Ṭūlūn-moskeen ble bygd.

## Emirer
*Aḥmad ibn Ṭūlūn (868-884) ()
*Abū al-Ǧayš Ḫmuārawayh ibn Aḥmad (884-896) ()
*Abū al-ʿAsākir Ǧayš ibn Ḫmuārawayh ibn Aḥmad ibn Ṭūlūn (896) ()
*Hārūn ibn Ḫmuārawayh ibn Aḥmad (896-904) ()
*Abū al-Manāqib Šaybān Aḥmad ibn Ṭūlūn (904-905) ()
Harma theobene

***Harma theobene*** er en sommerfugl som tilhører gruppen Limenitidinae i den store familien flikvinger (Nymphalidae).

## Utseende
En stor, bredvinget, brun sommerfugl. Oversiden har et bredt, blekrosa tverrbånd i den ytre delen av begge vingepar.
Undersiden er lysbrun og ligner et vissent blad, komplett med "midtnerve".

## Levevis
Larvene lever på planter i slekten *Buchnerodendron* (Achariaceae) og *Dovyalis* (Salicaceae).

## Utbredelse
Arten er utbredt i Afrika, fra Guinea og det vestlige Kenya i nord til Angola og Mosambik i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae
*************** Gruppen Neptini 
**************** *Harma theobene* (Doubleday, 1848)

## Kilder
* Markku Savela's Lepidoptera and some other life forms: Sjekkliste over artene. Hentet 5.1. 2012.
* ''Harma'' på ''Tree of life''  (2006)

## Eksterne lenker
* 
* Bilder av et preparert eksemplar
Iḫšididene

**Iḫšididene** (arabisk: ; *Iḫšīdiyūn*) var et tyrkisk dynasti som hersket over Egypt og omliggende områder i Nubia, Hijaz, Palestina og Syria fra 935 til 969. Dynastiets herskere ble tiltalt med den arabiske tittelen wali, noe som gjenspeiler deres nominelle stilling som guvernører av Egypt under Abbasidkalifatet. Den første iḫšididguvernøren var Muḥammad ibn Ṭuġǧ al-Iḫšīd var en tyrkisk mamelukk som ble innsatt av abbasidkalifen slik at han og hans etterfølgere kunne herske over *wilayah*en i 30 år. Han fikk også navnet *al-Iḫšīd* (sogdiansk for "prins") av kalifen. Dynastiet endte da fatimidhæren erobret Egypt i 969. 

## Wālier
* Muḥammad ibn Ṭuġǧ al-Iḫšīd (levde 882-946; regjerte 935-946; tyrkisk: *Muhammed bin Toğaç*).
* Abu al-Qasim Ungur ibn al-Iḫšīd (?-961; 946-961).
* Abu al-Ḥasan ʾAli ibn al-Iḫšīd (f.l. 964; 961-966).
* Abu al-Misk Kafur (905-968; 966-968).
* Abu al-Fawaris ʾAḥmad ibn ʾAli ibn al-Iḫšīd (f.l. 968; 968-969).
Misantropen

**Misantropen** (fransk *Le misanthrope*), er et skuespill i satire- og komediesjangeren fra 1666 av den franske forfatteren Molière (1622-73). Det beskrives som «et presist bilde av det gode selskaps livsform, men også [en avsløring] av den middelmådighet og det hykleri som trives i et miljø som samtidig er overfladisk i sin omgangsform og ubarmhjertig mot annerledes tenkende.»

Hovedpersonen *Alceste* forakter menneskene og insisterer på en kompromissløs ærlighet, selv om den skader ham selv eller hans venner. Han gjør kur til den unge enken *Célimène*, men krever samtidig at hun skal ta avstand fra det overfladiske selskapslivet og dets sladder. Hun kan ikke følge hans absolutte krav, og forholdet går over styr. Alcestes venn *Philinte* lykkes imidlertid i sitt frieri til Célimènes kusine *Éliante*. 

## Misantropen på norsk
* *Misanthropen : versificeret Comedie i 5 Acter*. Christiania, 1881
* *Misantropen* / oversatt av André Bjerke. Aschehoug, 1957. (Klassikerbibliotek; 1 / utgitt av Det Norske Akademi for Språk og Litteratur)
** I antologien *Fransk klassisk drama*. Gyldendal, 1976. XXI, 238 s. (Mesterverk fra verdenslitteraturen). ISBN 82-05-05647-1
** *Misantropen. [[Tartuffe|Tartuffe, eller Den skinnhellige]]*. Aschehoug, 1985. (Thorleif Dahls kulturbibliotek). ISBN 82-03-11499-7. Ny utgave 1997 ISBN 82-03-17842-1
* Oppført på Det norske teatret, 1997 i Kjetil Bang-Hansens regi og med Paul Ottar Haga i hovedrollen.
* Sist oppført på Rogaland Teater, 2012, med regi av Sigrid Strøm Reibo.

## Referanser


## Oversettinger
*  gjendiktet av André Bjerke
Universidad Austral de Chile

**Universidad Austral de Chile** er et universitet i Valdivia i Chile.  Universitetet ble grunnlagt i 1954. 

## Eksterne lenker
* Universidad Austral de Chile
Baluarte-brua

**Baluarte-brua** (spansk: *Puente Baluarte Bicentenario*) er ei hengebru i Mexico. Den strekker seg over ei dyp kløft mellom delstatene Durango og Sinaloa i Vestlige Sierra Madre nord i landet, og er en del av motorveien mellom Victoria de Durango og Mazatlán. Med en høyde på 402,6 meter er den verdens høyeste hengebru. Den er 1124 meter lang, med et hengende spenn på 520 meter. Brua ble påbegynt 21. februar 2008 og åpna 5. januar 2012. Den hadde en prislapp på 2,18 milliarder pesos.

## Referanser


## Eksterne lenker
* 
* ABC Nyheter – Verdens høyeste hengebro er åpnet
Nordic Regional Airlines

**Nordic Regional Airlines**/**Norra** (tidligere **Flybe Nordic**) er et flyselskap, eid av Danish Air Transport og Finnair, som startet sin virksomhet 30. oktober 2011.

## Historie
Den 1. juli 2011 kunngjorde Flybe og Finnair planer om å etablere Flybe Nordic ved å kjøpe opp Finnish Communer Airlines og omdøpe det til Flybe Nordic. Den 24. august 2011 kunngjorde det nyetablerte flyselskapet sine første 24 ruter. Det inkluderte rutene Flybe Nordic overtok etter FCO samt en del nye flyforbindelser.

Alle Norra-fly blir om til Finnair-fly og blir malt om. I mai 2019 ble første fly (ATR 72) farget om til Finnair-farger.

## Destinasjoner
*Estland:
**Tartu (Tartu lufthavn)
**Tallinn (Tallinn lufthavn) Fokusstad
*Finland:
**Enontekis (Enontekis lufthavn) Sesongsvis
**Helsingfors (Helsingfors-Vanda lufthavn)  
**Joensuu (Joensuu lufthavn)
**Jyväskylä (Jyväskylä lufthavn)
**Kajana (Kajana lufthavn)
**Kemi (Kemi-Torneå lufthavn)
**Kittilä (Kittilä lufthavn) Säsongsvis
**Karleby (Karleby-Jakobstad lufthavn)
**Kuopio (Kuopio lufthavn)
**Kuusamo (Kuusamo lufthavn) Säsongsvis
**Uleåborg (Uleåborg lufthavn)
**Björneborg (Björneborg lufthavn)
**Nyslott (Nyslott lufthavn)
**Seinäjoki (Seinäjoki lufthavn)
**Tammerfors (Tammerfors-Birkala lufthavn)
**Åbo (Åbo lufthavn)
**Vasa (Vasa lufthavn)
**Varkaus (Varkaus lufthavn)
*Åland:
**Mariehamn (Mariehamn lufthavn)
*Tyskland:
**Stuttgart (Stuttgart lufthavn)
*Latvia :
**Riga (Riga internasjonale lufthavn)
*Norge:
**Trondheim (Trondheim flyplass, Værnes)
**Oslo (Oslo lufthavn, Gardermoen)
*Polen:
**Gdańsk (Gdańsk Lech Wałęsa lufthavn)
*Sverige:
**Norrköping (Norrköping flyplass)
**Skellefteå (Skellefteå lufthavn)
**Stockholm (Stockholm-Bromma flyplass) 
**Umeå (Umeå lufthavn)

## Eksterne lenker
* informasjonsside om Flybe Nordic på norsk 
* nettsiden
Knut Robberstad

**Knut Ingebrigt Robberstad** (født 22. april 1899 i Askøy, død 31. juli 1981) var en norsk jurist, rettshistoriker og professor i rettsvitenskap ved Universitetet i Oslo.

Robberstad var professor ved Det juridiske fakultet fra 1940, men ble utnevnt først i 1945, til 1969. Han arbeidet særlig med tingsrettlige, rettshistoriske og kirkerettslige emner. Han gav ut flere bøker og en rekke artikler. Blant annet ga han ut *[[Gamalnorske lovstykke]]* og *[[Gulatingsloven|Gulatingslovi]]* i serien Norrøne bokverk.

Han var formann i Noregs Mållag fra 1952 til 1957 og var også formann i Sivillovbokutvalget.

## Liv
Knut Robberstad vokste opp på Herdla i Nordhordland som sønn av lensmann Magnus Robberstad (1867–1954) og Lydia Friis (1873–1939). Han var bror til Henrik Friis Robberstad og Bjarne M. Robberstad. Fra 1913 var faren lensmann i Finnås i Sunnhordland. For å ta høyere utdannelse måtte Knut Robberstad dra til Haugesund, hvor han fikk *[[examen artium]]* i 1918. Deretter studerte han rettsvitenskap ved Universitetet i Kristiania og ble *[[cand. jur.]]* med *[[laud]]* i 1923. Med et stipend fra Løvenskiolds legat fikk han så anledning til å fortsette studiene i Berlin, hvor han studerte rettshistorie, tingsrett og kirkerett. Han tilbragte deretter et par år som dommerfullmektig i Modum og Sigdal, før han i 1925 ble ansatt som sekretær i Lovavdelingen i Justisdepartementet. Her rykket han i 1935 opp til byråsjef.

Samtidig hadde Robberstad vært universitetsstipendiat fra 1926 til 1932. Fra 1927 underviste han dessuten i kirkerett ved Menighetsfakultetet. I 1941 ble han utnevnt til professor i rettsvitenskap ved Universitetet i Oslo.

## Verk

### Rettshistoriker
Robberstads rettshistoriske forelesninger ble trykt i stensilutgaver. I 1971 utga han læreboken *Rettssoga*, som kom i ny utgave i 1976. Han utga også en oversikt over *År og hendingar i rettssoga* (1960, ny utgave 1973). En samling foredrag og artikler utkom som *Frå gamal og ny rett* i 1950.

### Lovgiver
Som ansatt i Justisdepartementets lovavdeling var Robberstad blant annet med i arbeidet med den nye vassdragsloven av 15. mars 1940. Senere, fra 1953 til 1969 var formann i Sivillovbokutvalget, som arbeidet med å kodifisere gjeldende rett på områder som gjerdeloven, naboloven, sameieloven med mere.

### Oversetter
Robberstad hadde alt som student lært seg gammelnorsk, og utga sin første oversettelse fra dette språket, Magnus Lagabøters bylov, i 1922.

### Målmann
Han var hele livet igjennom en ivrig målmann og gjorde mye arbeid for Norsk Måldyrkingslag og Noregs Mållag, hvor han var formann fra 1952 til 1957, samt for Bondeungdomslaget og Samlaget.

Som jurist var han opptatt av det nynorske lovspråket, og bidro ofte som rådgiver for dem som skulle utarbeide lovtekstene. Han var opptatt av at lovspråket skulle være knapt og lettforståelig.

## Utmerkelser
Han var medlem av Det Norske Videnskaps-Akademi fra 1949 og ridder av Nordstjerneordenen og Falkeordenen.

## Referanser


## Kilder
* 
* Olav Lid: «Knut Robberstad 70 år», i *«Med lov skal land byggjast». Heiderskrift til Knut Robberstad*. Oslo–Bergen–Tromsø: Universitetsforlaget, 1969
ABAX

**ABAX AS** er et norsk telematikkselskap som utvikler og selger elektroniske kjørebøker, flåte- og utstyrskontroll samt utstyr til (GPS/GSM-posisjonering). Selskapet har tilhold i Larvik, Norge og ledes av Morten Strand. Det ble formelt etablert på Lysaker i 2003. ABAX AS i sin nåværende form ble stiftet 8. august 2008. I 2012 ble ABAX kjøpt opp av det norske investeringsselskapet Norvestor. ABAX eies i dag av det globale investeringsselskapet Investcorp som 6. juni 2017 kjøpte ABAX fra Norvestor for 1,8 milliarder norske kroner.

I 2019 var rundt 200 personer ansatt i firmaet. Selskapet opererer innen telematikk, og er en stor europeisk aktør innen salg og utvikling av elektroniske kjørebøker for yrkes- og privatbiler. ABAX utvikler og selger også hard- og software for ordrehåndteringssystemer, flåtestyring og sporing av maskiner og utstyr. Selskapet har flere patenter på sine produkter.

## Historie
ABAX' historie startet i 1998, da ETS (Electronic Tracking Systems AS) ble etablert i Larvik. ETS' forretningsidé var utvikling av sporingssystemer for tyverisikring av verdifullt utstyr, biler og båter. Systemet ble utviklet i samarbeid med Telenor og Falken.

I 2003 ble ABAX etablert med samme hovedeier som ETS, men med et annet forretningsområde. Selskapet skulle selge telefoni-, bredbånd- og hjemme-PC løsninger. Hovedsatsningen ble hjemme-PC, men da skattefradragsordningen ble avviklet i 2005, søkte ABAX andre forretningsområder. Dermed ble samarbeidet mellom ETS og ABAX etablert, og ABAX skulle selge en elektronisk kjørebok som ETS hadde utviklet.
 
Vinteren 2011 fusjonerte ABAX og ETS.

ABAX markedsførte sitt produkt Transit Truck Monitoring internasjonalt. Dette er et system som ble benyttet av tollmyndigheter for å sikre transitt-transport, og hindre smugling og intern dumping. Produktet er ikke lengre en del av tjenestesortiementet  til ABAX. 

ABAX' opprinnelige forretningsidé for sporing og gjenfinning av stjålet gods tilbys i en rekke markeder.

ABAX ble solgt til Norvestor sensommeren 2012. I denne forbindelse ble kontrakter utenfor Europa kjøpt ut, og overført til det nystartede selskapet Electronic Tracking Systems AS.

I februar 2014 ble ABAX Finland åpnet i Vanda. I Norge ble konkurrenten E-Trip kjøpt opp. I januar 2015 ble det finlandske selskapet Salkatek kjøpt opp.

Juni 2015 ble oppkjøpet av nederlandske Trevler BV kunngjort, og ABAX Nederland etablert. November 2015 kjøpte ABAX tilbake franchiseselskapet ABAX UK Ltd. og varslet samtidig økt satsing på det engelske markedet.

Juli 2016 ble ABAX China Ltd etablert, og ABAX Poland fulgte i desember samme år.

6. juni 2017 ble salget av ABAX fra Norvestor til Investcorp for 1,8 milliarder norske kroner kunngjort.

## Kontorer
ABAX AS har sitt hovedkontor i Larvik. ABAX Sverige har kontor i Västerås, ABAX Danmark i København, ABAX FI i Vanda, ABAX UK i Peterborough. ABAX Nederland har kontor i Amsterdam ABAX Polen har kontor i Gdynia.

## Referanser


## Eksterne lenker
*
Mum Bett

**Elizabeth Freeman**, også kjent som **Mum Bett**, (født i 1742 i Claverack i provinsen New York, død i desember 1829) var blant de første svarte slavene i Massachusetts som ble satt fri ved dom. 

Bett var analfabet og etterlot ingen skriftlige notater om sitt liv. Hennes livshistorie har blitt satt sammen av ulike skrifter av samtidige som hun fortalte sin historie til. 

I 1780 forhindret Bett husholdherskeren fra å slå datteren hennes, Betsy, men Bett skjermet datteren og fikk et dypt sår i armen .

## Referanser
Kurtwood Smith

**Kurtwood Smith** (født 1943) er en amerikansk skuespiller.

Smith er best kjent for å spille rollen som *Clarence Boddicker* i RoboCop og som *Red Forman* i TV-serien Et syttitallsshow. Han spilte også senator i den syvende sesongen av TV-serien 24. Smith hadde rollen som en FBI-agent i sesong 3 til 5 i TV-serien Medium, og han var gjesteskuespiller i senere episoder som spøkelse etter at hans karakter var død. Han hadde også en rekke opptredener i TV-serien Star Trek. Smith har også lånt bort stemmen til karakterer i videospill som Fallout Tactics: Brotherhood of Steel og FreeSpace 2, og på en rekke animerte TV-serier.

## Referanser


## Eksterne lenker
*
William Rosecrans

**William Starke Rosecrans** (1819–1898) var en amerikansk oppfinner, diplomat, politiker og offiser i United States Army. Rosecrans er kjent for sin rolle som general under den amerikanske borgerkrigen. Hans militære karriere ble raskt avsluttet etter nederlaget i slaget ved Chickamauga i 1863. 

Rosecrans hadde liten formell utdannelse, og ble hovedsakelig utdannet ved å lese bøker. Fordi han ikke hadde råd til college begynte han ved US Military Academy. Han ble intervjuet av kongress-medlem Alexander Harper, som hadde tenkt å reservere utnevnelsen til sin egen sønn, men han ble så imponert av Rosecrans at han nominerte ham i stedet. Til tross for mangelen på formell utdannelse, utmerket Rosecrans seg ved United States Military Academy i West Point, spesielt i matematikk, men også i grammatikk og språk. Han ble uteksaminert fra West Point i 1842.

Da borgerkrigen brøt ut, oppnådde Rosecrans tidlig suksess i Vest-Virginia. I 1862 sto han under kommando av generalmajor Ulysses S. Grant. Hans frittalende måte å krangle åpenlyst med overordnede forårsaket en profesjonell rivalisering med Grant og det påvirket hans videre karriere. 

Etter borgerkrigen var Rosecrans fra 1868 til 1869 USAs minister i Mexico.

I 1881 ble valgt til Kongressen, som representant for delstaten California.

Rosecrans giftet seg den 24. august 1843 og fikk åtte barn.

## Referanser


## Eksterne lenker
* 
* 
*  William S. Rosecrans biography 
*  William S. Rosecrans Source Page and photo gallery
*  General Rosecrans' Department of  The Ohio Headquarters Unit
*  Photograph of the Rosecrans memorial in Sunbury, Ohio
*  William Rosecrans biography ved Civil War Trust
*  Photograph of Major General Rosecrans and staff c. 1863 from the Maine Memory Network
Colin Pitchfork

**Colin Pitchfork** (født 23. mars 1960) er en britisk kriminell som er den første som ble dømt for drap basert på genetisk fingeravtrykk. Pitchfork voldtok og drepte to jenter, den første i Narborough i Leicestershire i november 1983, og den andre i Enderby i Leicestershire i juli 1986. Han ble arrestert 19. september 1987, og dømt til livsvarig fengsel den 22. januar 1988, etter å ha innrømmet begge drapene.

Sommeren 2021 ble det bestemt at Pitchfork skulle løslates fra fengsel.

## DNA-profilering
Alec Jeffreys fra Universitetet i Leicester hadde på 1980-tallet utviklet DNA-profilering (genetisk fingeravtrykk) sammen med Peter Gill og Dave Werrett fra britisk rettsvitenskapelig tjeneste, *Forensic Science Service* (FSS), og publisert teknikken i 1985. Ved å benytte seg av teknikken sammenlignet Jeffreys sædprøver fra mistenkte mot blodprøver fra åstedet. Det beviste på avgjørende vis at én mann sto bak mordene og frikjente andre. Teknikken ble den første som beviste en manns uskyld og samtidig førte til arrestasjon av en skyldig.

## Referanser


## Litteratur
* Wambaugh, Joseph (1989): *The Blooding*. ISBN 0-688-08617-9
* Sanders, John (2000): *Forensic Casebook of Crime*. London: True Crime Library/Forum Press. ISBN 1874358362. s. 229
San Carlos (Uruguay)

**San Carlos** er en by i Maldonado-departementet i det sørlige Uruguay. Byen har 24 771 innbyggere. 

## Historie
San Carlos ble grunnlagt i 1763 av Pedro Antonio de Cevallos, den spanske guvernøren i Montevideo.

## Befolkning
San Carlos har 24 771 innbyggere *(beregning 2004)*

Kilde:

## Kommune
Byens ordfører (*alcalde*) er Gregorio Quintana.

## Transport
 Ruta 9 forbinder San Carlos med Canelones og Chuy.

## Kjente personer fra San Carlos
* Manuel Basilio Bustamante (1785–1863), politiker. Uruguays president fra 1855 til 1856.
* Francisco Antonino Vidal (1825–1889), politiker. Uruguays president fra 1880 til 1882.

## Referanser


## Eksterne lenker
* 
* Maldonado offisielle sider  (spansk)
* Kart over San Carlos (INE)
Liste over byer i Uruguay

Dette er en **liste over byer i Uruguay** med over 10 000 innbyggere ved folketellingen i 2011.

## Eksterne lenker
* Instituto Nacional de Estadística
* City Population – Aktuelle und historische Einwohnerzahlen der Städte in Uruguay
Piriápolis

**Piriápolis** er en by i Maldonado-departementet i det sørlige Uruguay. Byen har 7 899 innbyggere. 

## Historie
Piriápolis ble grunnlagt i 1890 av Francisco Piria.

## Befolkning
Piriápolis har 7 899 innbyggere *(beregning 2004)*

Kilde:

## Kommune
Byens ordfører (*alcalde*) er Mario Invernizzi.


Fil:2008 Piriápolis Grand Prix - Argentino Hotel.jpg|Argentino Hotel
Fil:Piriápolis, Maldonado.jpg|Utsikt over byen
Fil:Piriapolis.JPG|Piriápolis stranden på Cerro San Antonio 


## Transport
 Ruta 37 forbinder Piriápolis med Ruta  og Ruta .

## Se også
* Cerro del Toro
* Cerro de las Ánimas
* Cerro de los Burros
* Cerro Pan de Azúcar

## Referanser


## Eksterne lenker
* 
* www.piriapolis.com (spansk)
* Maldonado offisielle sider  (spansk)
* Kart over Piriápolis (INE)
Diplomatisk note

**Diplomatisk note** er en kommunikasjonsform innen diplomati i form av et skriftlig dokument utstedt av en stats ambassade og sendt til vertslandets utenriksdepartement eller omvendt. Noter kan også utveksles mellom to lands ambassader. Noter er den vanlige kommunikasjonsformen mellom ambassader og et utenriksdepartement.
 Er noten skrevet i tredjeperson kalles den *verbalnote*. Når en utenriksminister er avsender, kalles noten ministerbrev. Formell kommunikasjon mellom stater angående forslag til innhold i nye avtaler eller tolkning av eksisterende kalles også noter. 

Noter utformes etter et oppsett med faste høflighetsfraser innledningsvis og til avslutning. De er ikke undertegnet, men påføres tjenestestempel og initialene til den diplomatiske tjenestemann som har godkjent innholdet. 

## Referanser
Adriano Correia

**Adriano Correia Claro** (født 26. oktober 1984) er en brasiliansk fotballspiller som fra 30. juni 2021 er klubbløs.

Han kom til Barcelona fra Sevilla FC i 2010, og har tidligere også spilt for Coritiba Football Club.

## Meritter
;Coritiba
* Campeonato Paranaense (2): 2003, 2004

;Sevilla FC
* Copa del Rey (2): 2006/2007, 2009/2010
* Supercopa de España (1): 2007
* UEFA-cupen (2): 2005/2006, 2005/2006
* UEFA Super Cup (1): 2006

;FC Barcelona
* Primera División (3): 2010/2011, 2012/2013, 2014/2015
* Copa del Rey (2): 2011/2012, 2014/2015
* Supercopa de España (3): 2010, 2011, 2013
* Mesterligaen (2): 2010/2011, 2014/2015
* UEFA Super Cup (2): 2011, 2015
* FIFA Club World Cup (1): 2011

;Brasil
* Copa América (1): 2004

## Referanser


## Eksterne lenker
*
Aiguá

**Aiguá** er en by i Maldonado-departementet i det sørlige Uruguay. Byen har om lag 2 676 innbyggere. 

## Historie
Aiguá (guaraní for «rennende vann») ble grunnlagt i 1892 av Margarita Muñiz.

## Befolkning
Aiguá har 2 676 innbyggere *(beregning 2004)*

Kilde:

## Kommune
Byens ordfører (*alcalde*) er Ruben Álvarez.

## Transport
 Ruta 13 forbinder Aiguá med Lavalleja og Velázquez (øst).

 Ruta 39 forbinder Aiguá med Punta del Este (sør) og Lavalleja (nord).

## Referanser


## Eksterne lenker
* Aiguá – Maldonado offisielle sider (spansk)
* Kart over Aiguá (INE)
Tove Skarstein

**Tove Skarstein** (født 1951) er en norsk diplomat og tidligere ambassadør. 

Hun er født i Paris og tok artium på Fagerborg skole i Oslo i 1969. Hun er utdannet ved Universitetet i Oslo (UiO).

Hun har vært avdelingsdirektør i Kommunaldepartementet og visedirektør i Flyktninghjelpen 1994–1996. I 1996 begynte hun i Utenriksdepartementet, der hun arbeidet med saker angående Balkan. I 2000 ble hun ambassaderåd ved Norges faste delegasjon til NATO i Brussel og underviste deretter ved Forsvarets høgskole 2003–2004. Fra 2004 til 2006 arbeidet i Utenriksdepartementet i Oslo med spørsmål knyttet til menneskehandel.

Hun var Norges ambassadør til Bulgaria 2006–2012, til Ungarn 2012–2016 og avdelingsdirektør i Utenriksdepartementet 2016–2019. Hun har også vært medlem av Utlendingsnemda i to perioder. Fra 2023 er hun varamedlem til Bærum kommunestyre for partiet Høyre. 

Skarstein er kommandør av Den Kongelige Norske Fortjenstorden. I 2012 mottok også hun 1. klasse av den bulgarske Stara Planina-ordenen.

## Referanser
Ciudad de la Costa

**Ciudad de la Costa** er en by i Canelones-departementet i det sørlige Uruguay. Byen har  innbyggere. 

Ciudad de la Costa er den tredje største byen i Uruguay. 

## Historie
Ciudad de la Costa ble grunnlagt 19. oktober 1994.

## Befolkning
Ciudad de la Costa har  innbyggere *(Beregning 2004)*

Kilde:

## Bydeler

## Kommune
Byens ordfører (*alcalde*) er Omar Rodríguez.

## Natur
Ciudad de la Costa har en park, Parque Franklin Delano Roosevelt.

## Referanser


## Eksterne lenker
* Canelones, offisielle sider (spansk)
World Register of Marine Species

**World Register of Marine Species** (**WoRMS**) er en database som tar sikte på å inneholde en autoritativ og fullstendig oversikt over alle navn på marine organismer, inkludert informasjon om synonymer. Aksepterte navn blir prioritert, men alternative navn blir også inkludert, i den grad de kan være nyttige for tolkning av takstlitteratur.

Innholdet på WoRMS bestemmes og kontrolleres i sin helhet av taksonomiske eksperter.

## Eksterne lenker
*
Moduza

***Moduza*** er en artsrik slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse sommerfuglene lever i Sørøst-Asia.

## Utseende
Ganske store, brune sommerfugler med lange vinger. Oversiden er  brun med mørkere flekker, av og til med et vist metallisk skinn, og et bredt, hvitt eller blekrosa tverrbånd, i alle fall på bakvingen.
Larvene er mørkfargede og har mange klubbeformede vedheng tett besatt med skarpe pigger.

## Levevis

Larvene utvikler seg særlig på planter i maurefamilien (Rubiaceae). Larven bygger opp en vegg av ekskrementene sine ves roten av bladet den eter på – dette tjener kanskje til å holde maur borte. Sommerfuglene lever mest i fuktig lavlandsskog. De er raske flygere, men flyr sjelden langt. De besøker blomster og drikker også gjerne fra sølepytter, men kommer ikke til åtsler og råtnende frukt.

## Utbredelse
Slekten finnes særlig på Filippinene, men er også representert i India og på flere av de Indonesiske øyene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Limenitidini – 173 arter, mangler i Afrika
**************** Slekten *Moduza* Moore, 1881
***************** *[[Moduza jumaloni]]* (Schröder, 1976)
***************** *[[Moduza lycone]]* (Hewitson, 1859)
***************** *[[Moduza lymire]]* (Hewitson, 1859)
***************** *[[Moduza mata]]* (Moore, 1858)
***************** *[[Moduza nuydai]]* (Shirôzu & Saigusa, 1970)
***************** *[[Moduza pintuyana]]* (Semper, 1878)
***************** *[[Moduza procris]]* (Cramer, 1777) 
***************** *[[Moduza thespias]]* (Semper, 1889)
***************** *[[Moduza urdaneta]]* (C. & R. Felder, 1863)

## Kilder
* Wahlberg, N. og Brower, A.V.Z. (2006) *Moduza* på Tree of life http://tolweb.org/Moduza/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 6.1. 2012
Las Piedras

**Las Piedras** er en by i Canelones-departementet i det sørlige Uruguay. Las Piedras er den femte største byen i Uruguay. 

## Historie
Las Piedras ble grunnlagt i 1744.

## Befolkning
Las Piedras har  innbyggere *(Beregning 2011)*

Kilde:

## Kommune
Byens ordfører (*alcalde*) er Wilfredo R. Guadalupe.

## Referanser


## Eksterne lenker
* 
* Canelones, offisielle sider (spansk)
* Kart over Las Piedras (INE)
Braxton Bragg

**Braxton Bragg** (født 22. mars 1817 i Warrenton i Nord-Carolina, død 27. september 1876 i Galveston i Texas) var offiser i United States Army frem til den amerikanske borgerkrigen da han ble general i Confederate States Army. Han var en av de ledende kommandørene i den vestre krigsskueplassen for sørstatene. Han ble senere en militær rådgiver for president Jefferson Davis.

Som barn ble Bragg ofte latterliggjort på grunn av rykter om at hans mor satt i fengsel for angivelig å ha myrdet en mann, og noen av disse ryktene sa at Bragg ble født i fengsel. Faren hans var en snekker og entreprenør som ble rik nok til å sende Braxton til Warrenton Male Academy, en av de beste skolene i delstaten. Bragg, opprinnelig fra Nord-Carolina, ble utdannet ved United States Military Academy i West Point og var artillerioffiser. Under borgerkrigen kjempet Bragg nesten like bittert mot sine lite samarbeidsvillige underordnede som han gjorde mot fienden, og de som sto under ham i rang gjorde flere forsøk på å få ham erstattet av en annen offiser. Under krigen deltok han i slaget ved Chickamauga. Dette slaget var det nest dødeligste etter slaget ved Gettysburg. Bragg og hans kone kjøpte en sukkerplantasje på 1600 dekar og de hadde 105 slaver på sin plantasje. Det finnes ingen bevis på at Bragg var en grusom slaveeier, men han hadde et rykte på seg som talsmann for militær effektivitet og han utviste steng disiplin. Plantasjen oppnådde lønnsomhet nesten umiddelbart, til tross for store boliglån på eiendommen. 

## Referanser


## Eksterne lenker
* Biography of Braxton Bragg 
* Military biography of Braxton Bragg
Plosjtsjad Lenina (St. Petersburgs metro)

**Plosjtsjad Lenina** (russisk: , «Leninplassen») er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 1. juni 1958, som linjens nye endestasjon, da den 3 km lange utvidelsen fra Plosjtsjad Vosstanija sto ferdig. 

Stasjonen er en dyp pylonstasjon, som ligger 71 meter under bakken. Tidlig i planleggingsfasen var stasjonen kjent som Finland-stasjonen, fordi den skulle ligge like ved Finland jernbanestasjon, men den ble i stedet oppkalt etter Leninplassen, som stasjonen har utgang til. 

Stasjonens tema er Lenins retur fra Finland til Petrograd i juni 1917. Som Tsjernysjevskaja, ble Plosjtsjad Lenina bygget i en periode da mange sovjetiske arkitekter forsøkte å frigjøre seg fra påvirkningen fra den ornamentale stalinistiske stilen som hadde preget tidligere stasjoner. Stasjonen fikk derfor er enkelt uttrykk.

Veggen i inngangshallen er dekorert med en mosaikk som viser Lenins tale til arbeidere og soldater i Petrograd 3. april 1917. Mosaikken er laget av Andrej Mylnikov og Aleksandr Koroljov.

## Eksterne lenker
*
Diplomatisk rang

**Diplomatisk rang** er et system for å ordne personell som tjenestegjør i de ulike lands utenrikstjenester etter status. Rangordningen har tidvis vært et stridstema i diplomatiets historie, men ble gradvis formalisert og er siden 1961 regulert av Wien-konvensjonen om diplomatisk samkvem.

Spørsmålet om rangering av ulike lands sendemenn var lenge en kilde til strid. Bare stormaktenes diplomater hos hverandre hadde rang av ambassadør. Til andre makter sendte stormaktene lavererangerende sendemenn som ministre.

Wienerkongressen kom i 1815 i *Reglement sur le Rang entre les agents Diplomatique* fram til en diplomatisk rangorden, der diplomater ble inndelt i tre klasser: Første klasse omfattet ambassadører, legater og nuntier, andre klasse sendemenn med tittel av minister eller annet og i tredje klasse diplomater med rang av chargé d'affaires. Diplomater av første og andre klasse skulle akkrediteres hos vertslandets statsoverhode, mens diplomatene i tredje klasse ble akkreditert hos utenriksministeren. I 1818 ble det ved Kongressen i Aachen innført en fjerde klasse, innpasset mellom Wienerkongressens andre og tredje klasse, der ministerresidenter ble plassert.

Innen hver klasse ble den enkelte diplomats protokollære plassering bestemt av ansiennitet regnet fra akkrediteringstidspunktet. Dette ga de mindre maktenes diplomater større spillerom. Imidlertid forble statusen til pavens utsendinger upåvirket av den nye protokollære rangordning.

Siden 1961 bestemmes diplomaters rangklasse av Wien-konvensjonen om diplomatisk samkvem. Konvensjonen fastsetter i artikkel 14 tre rangklasser for stasjonssjefer:
*1. Ambassadører, nuntier og andre med likeverdig rang akkreditert hos et statsoverhode.
*2. Sendemenn, ministre og internuntier akkreditert hos et statsoverhode.
*3. Diplomater med rang av chargé d'affaires akkreditert hos utenriksministeren.

I Samveldet av nasjoner utsendes høykommissærer til andre samveldeland. Disse hører hjemme i første rangklasse.

Statene avtaler seg imellom hvilken klasse stasjonssjefene skal ha. Wien-konvensjonen bestemmer at diplomatenes rangrekkefølge bestemmes av ansiennitet regnet fra det tidspunkt en diplomat presenterte sine akkreditiver til vertslandets statsoverhode. Unntaksregelen for Den hellige stols diplomater når det gjelder rangrekkefølge anerkjennes av Wien-konvensjonen, slik at disse i katolske land rangerer først uavhengig av tjenestetid.

I Norges utenrikstjeneste rangeres diplomater slik: ambassadør, minister, ministerråd, ambassaderåd, første ambassadesekretær, andre ambassadesekretær, tredje ambassadesekretær, attaché.

## Referanser
John Bell Hood

**John Bell Hood** (født 1. juni 1831 i Owingsville i Kentucky, død 30. august 1879 i New Orleans) var en general i konføderasjonen under den amerikanske borgerkrigen. Hood var kjent for sin tapperhet og aggressivitet, som enkelte ganger grenset til hensynsløshet. 

## Liv og virke
### Bakgrunn
John Bell Hood var sønn av John W. Hood, en lege, og Theodosia French Hood. Han var fetter til den senere sørstatsgeneral G.W. Smith og nevø av medlem av Representantenes Hus Richard French. 

### Militær
Han ble utdannet ved United States Military Academy før han begynte som offiser. 

I en alder av 33 er ble Hood yngste general i konføderasjonen.

Han ble beryktet for sitt aggressive lederskap som brigadesjef under ledelse av Robert E. Lee i 1862, hvoretter han ble forfremmet til leder for sin egen divisjon. Han skal ha blitt stadig mer ineffektiv etter hvert som han ble forfremmet og ledet større selvstendige kommandoer sent i krigen, og hans karriere ble skjemmet på grunn av hans nederlag på slutten av borgerkrigen. Han ble hardt skadet i borgerkrigen og måtte amputere et bein. I 1868 giftet Hood seg med Anna Marie Hennen fra New Orleans, som han fikk 11 barn med, blant annet tre par tvillinger. 

John Bell Hood var fremtredende i samfunnet med en rekke filantropiske tiltak. Hans forsikringsvirksomhet ble ødelagt av en gulfeberepidemi i New Orleans i årsskiftet 1878-1879. Han bukket selv under for sykdommen, og døde kun få dager etter sin kone og eldste barn. Han etterlot seg ti fattige, foreldreløse barn, som ble adoptert av andre familier i vidt forskjellige delstater.

### Film og litteratur
I filmene *Gods and General* og *Gettysburg*, ble Hood spilt av skuespiller Patrick Gorman. I filmen *In the Electric Mist* fra 2008, har skuespiller Levon Helm rollen som general John Bell Hood. 

Romanen *A Separate Land* fra 2009, av forfatter Robert Hicks, fokuserer på hans liv etter borgerkrigen. 

## Referanser


## Eksterne lenker
* Entry for General John B. Hood from the ''Biographical Encyclopedia of Texas'' published 1880, hosted by the Portal to Texas History.
* Charging into Battle with Hood's Texas Brigade a Primary Source Adventure, a lesson plan hosted by The Portal to Texas History
* Cemetery Memorial av La-Cemeteries
Nathaniel Lyon

**Nathaniel Lyon** (1818–1861) var den første generalen for unionshæren som ble drept under den amerikanske borgerkrigen. Han er også kjent for sin krigføring i delstaten Missouri i begynnelsen av borgerkrigen.

Lyon er en kontroversiell figur i amerikansk historie. Noen tilskriver hans raske handling og kompromissløse unionisme æren for å ha hindret Missouri å løsrive seg fra resten av unionen. Andre stiller spørsmålstegn ved hans rolle i hendelser som Camp Jackson-affæren, som opprørte mange av Missouris innbyggere i spørsmålet om løsrivelse.

Hans slektninger hadde kjempet under uavhengighetskrigen mot Storbritannia og Lyon var fast bestemt på å følge i deres fotspor med en militær karriere. I 1837 begynte han ved United States Military Academy, hvor han ble uteksaminert i 1841. Han slåss under den meksikansk-amerikanske krigen. Lyon var kjent for sin kjærlighet til sennep, og ble ofte sett av soldater mens han spiste brødskiver med mye sennep på, selv i kamp. Lyon giftet seg aldri, og det ble ofte sagt at han testamenterte alle sine eiendeler til den føderale regjeringen i USA, men dette er omstridt.

## Referanser


## Eksterne lenker
*
Nurit Peled-Elhanan

**Nurit Peled-Elhanan** er en israelsk fredsaktivist og professor i språk ved Det hebraiske universitetet i Jerusalem.

Etter dødsfallet til hennes 13 år gamle datter ble Elhanan en sterk kritiker av Israels okkupasjon av Vestbredden og Gaza. Datteren, Smadar Elhanan, ble drept av en selvmordsbomber i Jerusalem den 4. september 1997. Elhanan uttalte at hun ikke skyldte på den palestinske gruppen som selvmordsbomberen kom fra. Men hun skyldte på Israels undertrykkelse av palestinere som en indirekte årsak til datterens død. Elhanan ble tildelt Sakharovprisen for menneskerettigheter og ytringsfrihet, tildelt av Europaparlamentet. Elhanan er datter av general og politiker Mattityahu Peled.

## Eksterne lenker
* «The Bereaved Parents for Peace», artikkel av Nurit Peled-Elhanan.
* «A mother’s plea», artikkel av Nurit Peled-Elhanan.
Story Musgrave

**Story Musgrave** (født 19. august 1935 i Boston, Massachusetts) er en amerikansk lege og pensjonert NASA-astronaut. 

Musgrave studerte ved Dexter School i Brookline, Massachusetts. Han fikk en grad i matematikk og statistikk fra Syracuse University i 1958 og han har en grad i analyse og programmering fra University of California i Los Angeles i 1959, en bachelorgrad i kjemi fra Marietta College i 1960, en grad fra Columbia University College, en mastergrad i fysiologi og biofysikk fra University of Kentucky i 1966 og en mastergrad i litteratur fra University of Houston-Clear Lake i 1987. Han er medlem av American Association for Advancement of Science, Civil Aviation Medical Association, Flying Physicians Association, International Academy of Astronautics, Marine Corps Aviation Association og National Aeronautic Association. Musgrave er offentlig foredragsholder og konsulent. Hans hobbyer inkluderer hagearbeid, fallskjermhopping, sjakk og fotografering. På begynnelsen av 1990-tallet ble Musgrave forfulgt av Margaret Mary Ray, en schizofren kvinne som tidligere hadde fulgt etter komiker David Letterman. 

## Referanser


## Eksterne lenker
* 
* 
* 
*  Story Musgrave (former) official site
Rodger Parsons

**Rodger Parsons** (noen ganger kreditert som *Ken Gates*) er en amerikansk skuespiller, som har dukket opp i flere filmer. Han er best kjent som fortelleren i anime-serien Pokémon. Han har også hatt en vellykket karriere som forfatter.

## Eksterne lenker
*
Lauren Koslow

**Lauren Koslow** (født 9. mars 1953 i Boston) er en amerikansk skuespiller, best kjent for sin rolle som Kate Roberts i TV-serien *[[I gode og onde dager]]*, en rolle hun hadde kontinuerlig siden 1996. 

Koslow ble utdannet ved University of Massachusetts og Virginia Polytechnic Institute & State University der hun ble uteksaminert med en grad i teater og kostymedesign. Hun er gift med makeup-artist Nick Schillace, og de har to barn. Hun begynte sin karriere på fjernsyn på midten av 1980-tallet med rollen som Lindsay Wells i den populære såpeoperaen *[[The Young and the Restless]]* på CBS, en rolle hun hadde mellom 1984 og 1986. Hun dukket tidligere opp i serier som *[[The Bold and The Beatiful]]*.

## Eksterne lenker
*
Pando (Uruguay)

**Pando** er en by i kommunen Pando i Canelones-departementet det sørlige Uruguay. Byen har  innbyggere. 

## Historie
Pando ble grunnlagt 5. august 1780.

## Befolkning
Pando har  innbyggere *(Beregning 2004)*

Kilde:

## Kommune
Byens ordfører (*alcalde*) er Martín Varindelli.

## Transport
 Ruta 8 forbinder Pando med Montevideo (sør) og Minas (nord).

## Kjente personer fra Pando
* Máximo Santos (1847–1889), politiker og militær. Uruguays president fra 1882 til 1886.

## Referanser


## Eksterne lenker
* 
* Pando, offisielle sider (spansk)
* Canelones, offisielle sider (spansk)
* Kart over Pando (INE)
Thomas Keneally

**Thomas Keneally** (født 7. oktober 1935 i Sydney, Australia) er en australsk forfatter og dramatiker. Han er best kjent for romanen *Schindlers Ark*, som ble tildelt Bookerprisen i 1982. Romanen var inspirert av innsatsen til Poldek Pfefferberg, som overlevde Holocaust. Boken ble filmatisert med regissør Steven Spielberg og Liam Neeson i hovedrollen som Oskar Schindler, under navnet *[[Schindlers liste]]*, og vant Oscar for beste film i 1993. 

## Liv og virke
### Bakgrunn
Thomas Keneally, som er katolikk av jødisk opphav, ble utdannet ved St Patricks College i Strathfield. Han begynte så på filosofiske og teologiske studier ved St Patrick's Seminary i Manly for å bli katolsk prest, men brøt av underveis - han ble diakonviet, men ombestemte seg før det kom til prestevielsen.

### Forfatter
Han jobbet som skolelærer i Sydney før han fikk suksess som forfatter. Keneally var foreleser ved University of New England mellom 1968 og 1970). Han har skrevet både film-manus, memoarer, sakprosa og non-fiction bøker. Keneally har også opptrådt i en håndfull filmer. Han hadde en liten rolle i *The Chant of Jimmie Blacksmith* (basert på hans egen roman) og hadde en rolle i *The Devils playground* fra 1976. 

Keneally er en sterk talsmann for å innføre republikansk statsform i Australia, det vil si å kutte alle bånd til det britiske monarkiet, og han publiserte en bok om dette emnet i 1993. Flere av hans republikanske essays og artikler kan lastes ned fra nettstedet til den australske republikanske bevegelsen. 

Keneally er en ivrig tilhenger av rugby league. I mars 2009 ga Australias statsminister Kevin Rudd en signert kopi av Keneallys biografi til USAs president Barack Obama som en statlig gave. Tom Keneally Centre åpnet i august 2011, og brukes til boklanseringer, skrivekurs og opplesninger av nylig publiserte bøker.

## Referanser


## Eksterne lenker
* 
* 
* 
*  Life and Works
*  Wonders of the Ross Sea
*  https://web.archive.org/web/20061001151357/http://wiredforbooks.org/thomaskeneally/
*  Radio interview with Michael Silverblatt